Република Србија

Аутономна Покрајина Војводина

Општина Нова Црња

Одељење за привреду и локално економски развој

Грађевинска инспекција

Број: III-02-354-03/23

Дана: 27.02.2023. године

Нова Црња

**ИЗВЕШТАЈ О РАДУ ЗА 2022. ГОДИНУ И ПОКАЗАТЕЉИ ДЕЛОТВОРНОСТИ ИНСПЕКЦИЈСКОГ НАДЗОРА ГРАЂЕВИНСКЕ ИНСПЕКЦИЈЕ ОПШТИНЕ НОВА ЦРЊА**

Овај документ представља Годишњи извештај о раду грађевинске инспекције општине Нова Црња, у спровођењу поверених послова инспекцијског надзора, као и изворних послова по Општинским одлукама, на подручју општине Нова Црња, за 2022. годину, а донет је на основу чл.44. Закона о инспекцијском надзору ("Службени гласник РС", бр.36/15, 44/2018-др.закон, 95/2018).

У оквиру Одељења за привреду и локално економски развој раде три инспектора и то: грађевински инспектор, комунални инспектор и инспектор за заштиту животне средине.

Грађевински инспектор као првостепени орган, обавља послове инспекцијског надзора у контроли примене закона у области грађевинске инспекције са циљем да се превентивним деловањем или изрицањем мера оствари законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе. У циљу обезбеђења поштовања закона, налаже инспекцијске мере прописане законом и иницира покретање поступка пред другим надлежним органима.

Према Закону о инспекцијском надзору ("Службени гласник РС", бр. 36/2015, 44/2018 и 95/2018), садржина, границе, овлашћења, права и обавезе при вршењу инспекцијског надзора утврђени су овим и посебним законима, правилницима и уредбама.

Поред инспекцијског надзора и вођења управног поступка у првом степену, грађевински инспектор сарађује са Покрајинским секретаријатом за енергетику, грађевинарство и саобраћај као другостепеним органом и спроводи заједничке мере спречавања бесправне градње на територији Општине Нова Црња.

Грађевинска инспекција обавља послове инспекцијског надзора:

- над изградњом објеката за које грађевинску дозволу или Решење о извођењу радова по члану 145. издаје Одељење за привреду и локално економски развој, Општинске управе општине Нова Црња,

- над изградњом објеката започетих без грађевинске дозволе или одобрења надлежног органа,

- над коришћењем објеката, ако утврди да се коришћењем објеката доводи у опасност живот и здравље људи, безбедност околине, угрожава животна средина и ако се ненаменским коришћењем утиче на стабилност и сигурност објекта.

У општини Нова Црња у грађевинској инспекцији је један запослени грађевински инспектор. Инспектор је задужен да врши надзор на територији Општине Нова Црња коју редовно обилази и контролише, а о свему предузетом води и евиденцију.

Одељење не располаже службеним – инспекцијским возилом, по потреби за излазак на терен добије се општинско возило, сви запослени инспектори у Одељењу за потребе рада имају рачунаре.

Пријем странака у просторијама Општине Нова Црња, канцеларија бр. 3, се обавља сваког радног дана.

Грађевинске и употребне дозволе, које се по службеној дужности достављају грађевинској инспекцији, достављају се ради вршења надзора у складу са законом.

Управни поступци контроле изградње објеката по дозволи се воде до завршетка извођења радова на објекту, и у току поступка обавезна су два инспекцијска надзора након завршетка израде темеља објекта и након завршетка објекта у конструктивном смислу.

Такође грађевински инспектор, је благовремено у току 2022. године, поступио по свим налозима за достављање информација о предузетим мерама, које је добијао од покрајинских грађевинских инспектора и надлежног министарства, који су овлашћени да врше надзор над радом грађевинских инспектора и предузму законом предвиђене мере уколико утврде да нису поступали у складу са својим правима, дужностима и овлашћењима.

**Општи показатељи**

|  |  |  |  |  |  |
| --- | --- | --- | --- | --- | --- |
| Преглед предмета заведених за Грађевинског инспектора током 2022. године Укупно  | Бесправна градња  | Градња по дозволи Редован надзор темеља или конструкције | Надзор по пријави, на захтев странке | Остало | Озакоњење – решење о обустави поступка |
| 12 | 0 | 3 | 6 | 3 | 20 |

У извештајној години закључно са 31.12.2022. године отворено је укупно 6 предмета по пријавама грађана који су се овом органу обраћали ради инспекцијских прегледа и доставе података.

Грађевински инспектор током 2022. године је водио поступке инспекцијског надзора над изградњом објеката по Решењу за извођење радова које издаје Одељење привреду и локално економски развој Општинске управе општине Нова Црња. Током године на територији општине грађен је један стамбени објекат и грађена је једна стубна трансформаторска станица.

У складу са одредбама Закона о инспекцијском надзору грађевинска инспекција је донела годишњи План вршења инспекцијског надзора за 2022. годину, сачињен и достављен Министарству грађевинарства, саобраћаја и инфраструктуре, као изворно надлежном органу за вршење инспекцијског надзора из делокруга рада грађевинске инспекције.

Како једно од средстава остварења циља инспекцијског надзора представља и превентивно деловање што подразумева тачно и правовремено информисање грађана, пружање стручне и саветодавне подршке и помоћи физичким лицима, предузетницима и правним лицима, грађевински инспектор континуирано је пружао стручну помоћ у вршењу поверених послова у области инспекцијског надзора и заинтересованим лицима и надзираним субјектима давао стручна објашњења, укључујући обавештавање субјеката инспекцијског надзора у вези са обавезама из прописа и указивали субјекту на могуће забрањене, односно штетне последице његовог понашања.

Законом о инспекцијском надзору прописана је хитност у поступању у случају да се процени и утврди висок или критичан ризик, односно када то захтевају разлози спречавања или отклањања непосредне опасности по живот или здравље људи, имовину веће вредности, животну средину. По пријему телефонских пријава, пријава које стижу поштом или оних заведених на писарници овог органа, грађевински инспектор је излазио на терен како би на основу процене степена ризика одлучивао о покретању инспекцијског надзора и предизимању мера из своје надлежности о чему су обавештавани подносиоци представки. Управне радње и мере предузимане су и доношене у законским роковима, али ће се радити на томе да они буду још краћи нарочито када се ради о изласцима на терен и обавештавању подносиоца представки.

Чланом 42. Закона о инспекцијском надзору прописано је да ако грађевински инспектор код надзираног субјекта открије незаконитост која је кажњива по закону или другом пропису, инспектор надлежном правосудном органу подноси кривичну пријаву или захтев за покретање прекршајног поступка. У току 2021. Године, није поднета ниједна кривична пријава.

Грађевински инспектор у свом раду за потребе инспекцијског надзора користи информационе податке АПР, РГЗ, добија податке од МУП РС и користи их у складу са одредбама Закона о заштити података о личности, а служи се и евиденцијама података које постоје у Општинској управи општине Нова Црња.

Истовремено грађевински инспектор врши евиденцију предмета кроз референтску свеску.

 Поред ових послова инспектор је учествовао у раду општинских комисија и радних група и обављао и друге послове по налогу претпостављених.

Овај годишњи извештај је утврђен као обавеза инспекције, чланом 44 Закона о инспекцијском надзор, којим су утврђени и обавезни елементи самог извештаја и његово објављивање на интернет страници.

У 2022. години, грађевинске инспекција општине Нова Црња није против инвеститора и извођача радова подносила прекршајне пријаве, кривичне пријаве, нити пријаве за привредни преступ.

1. Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције):

- У току 2022 године није било угрожавања законом заштићених добара.

**2.** Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивни инспекцијски надзори и друге активности усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције):

- У току 2022 године грађевинска инспекције је имала свакодневно разговоре са разним странкама, грађанима где је пружала информације, саветодавне разговоре и упућивала странке како да своје послове обаве у законским оквирима.

**3.** Ниво усклађености пословања и поступања надзираних субјеката са законом и другим прописом, који се мери помоћу контролних листи:

-У току 2022 године грађевинска инспекција је попуњавала контролне листе приликом надзора код субјеката.

**4.** Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције):

- У току 2022 године грађевинска инспекција није корективно деловала.

**5.** Број утврђених нерегистрованих субјеката и мера спроведеним према њима:

- У току 2022 године грађевинска инспекција није утврдила постојање нерегистрованих субјеката.

**6.** Мере предузете ради уједначавања праксе инспекцијског надзора и њихово дејство:

- Вршена је редовна контрола на терену у циљу спречавања бесправне градње.

**7.** Остварење плана и ваљаности планирања инспекцијског надзора, нарочито однос редовних и ванредних инспекцијских надзора, број редовних инспекцијских надзора који нису извршени и разлозима за то, као и број допунских налога за инспекцијски надзор:

- Број редовних инспекцијских надзора био је 9 од тога по пријавама странака, 6 а по службеној дужности, 3, контрола изградње темеља или контрола завршетка објекта у конструктивном смислу, 3 захтева по разним основама . Укупно 12 отворених предмета и 20 донетих решења о обустави поступка у поступцима озакоњења.

**8.** Ниво координације инспекцијског надзора са инспекцијским надзором кога врше друге инспекције:

- Остварена је добра координација са другим инспекцијама.

**9.** Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера:

- Грађевинска инспекција има на располагању основна средства за рад, рачунар и штампач,фотоапарат, метар и по потреби службени ауто.

**10.** Придржавање рокова прописаних за поступање инспекције:

- Све предмете грађевинска инспекција је решавала у законски предвиђеним роковима.

**11.** Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход):

- Није било предмета послатих другостепеном органу.

**12.** Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле:

- Није било притужби на рад грађевинске инспекције.

**13.** Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања:

- Грађевински инспектор је присуствовао обукама

**14.** Иницијативе за измене и допуне закона и других прописа:

- Није било иницијатива од стране грађевинске инспекције.

**15.** Мере и провере предузете у циљу потпуности и ажурности података у информационом систему:

- Сви подаци се редовно ажурирају на сајту општинске управе општине Нова Црња.

**16.** Стање у области извршавања поверених послова инспекцијског надзора:

- Сви послови се извршавају на време и у законском року.

**17.** Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција.

- Није поднет ниједан захтев за покретање кривичног поступка.

**Прописи по којима поступа грађевинска инспекција**

* Закон о планирању и изградњи (“Сл. гласник РС” бр. 72/09, 81/09 – испр.,64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/2018, 31/19, 37/19, 9/20 и 52/21);
* Закон о инспекцијском надзору (“Сл.гласник РС” бр. 36/15, 44/18 и 95/18) ;
* Закон о oзакоњењу објеката („Сл. гласник РС“ бр. 96/15, 83/18 и 81/20 – одлука УС);
* Закон о становању и одржавању зграда (“Сл. гласник РС” 104/16, 9/20.-др.закон);
* Закон о општем управном поступку („Сл. гласник РС“ бр. 18/16 и 95/18-аутентично тумачење);
* Закон о прекршајима ("Сл. Гласник РС", бр. 65/13, 13/16 и 98/16-Одлука УС, 91/19- др.закон и 112/22 – одлука УС);
* Правилник о садржини и начину вођења књиге инспекције, грађевинског дневника и грађевинске књиге („Сл. гласник РС“ бр. 62/19);
* Правилник о начину затварања и обележавању затвореног градилишта („Сл. гласник РС“ бр. 22/15);
* Правилник о класификацији објеката („Сл. гласник РС“ бр. 22/15);
* Правилник о објектима на које се не примењују поједине одредбе закона о планирању и изградњи („Сл. гласник РС“ бр. 85/15);
* Правилник о посебној врсти објеката и посебној врсти радова за које није потребно прибављати акт надлежног органа, као и врсти објеката који се граде, односно врсти радова који се изводе, на основу решења о одобрењу за извођење радова, као и обиму и садржају и контроли техничке документације која се прилаже уз захтев и поступку који надлежни орган спроводи („Сл. гласник РС“ бр. 102/20, 16/21 и 87/21);
* Правилник о изгледу, садржини и месту постављања градилишне табле („Сл. гласник РС“ бр. 6/19);
* Правилник о поступку спровођења обједињене процедуре електронским путем („Сл. гласник РС“ бр. 68/19);
* Правилник о садржини и начину вођења стручног надзора ("Сл.гласник РС", бр.22/15 и 24/17);
* Правилник [о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама](http://www.pravno-informacioni-sistem.rs/SlGlasnikPortal/pages/Package.xhtml?packageId=9) ("Сл.гласник РС", 22/15);
* Правилник [о садржини, начину и поступку израде и начин вршења контроле техничке документације према класи и намени објеката](http://www.pravno-informacioni-sistem.rs/SlGlasnikPortal/pages/Package.xhtml?packageId=9) ("Сл.гласник РС", 73/19);
* Правилник [о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката](http://www.pravno-informacioni-sistem.rs/SlGlasnikPortal/pages/Package.xhtml?packageId=9) ("Сл.гласник РС", бр.27/15, 29/16 и 78/19);
* Правилник [о поступку доношења и садржини програма уклањања објеката](http://www.pravno-informacioni-sistem.rs/SlGlasnikPortal/pages/Package.xhtml?packageId=9) ("Сл.гласник РС", бр.27/15);
* Закон о општим правилима за парцелацију, регулацију и изградњу („Сл. гласник РС“ бр. 22/15).

Грађевински инспектор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Нада Шпириданов, дипл.грађ.инж.